খরার জন্য মহারাষ্ট্র থেকে ইন্ডিয়ান প্রিমিয়ার লিগের (আইপিএল)ম্যাচগুলো অন্যত্র সরিয়ে নেওয়ার সিদ্ধান্ত নিয়েছে ভারতীয় ক্রিকেট কন্ট্রোল বোর্ড। ৩০ এপ্রিলের পরে ক্রীড়াসূচি অনুযায়ী মহারাষ্ট্রে অনুষ্ঠিত ইন্ডিয়ান প্রিমিয়ার লিগের সবক’টি ম্যাচ অন্য জায়গায় সরিয়ে নেওয়ার নির্দেশ দিয়েছে বম্বে হাইকোর্ট। যে ১৩টি ম্যাচ মহারাষ্ট্রে হওয়ার কথা ছিল, সেগুলো আদালতের নির্দেশ অনুযায়ী নতুন কেন্দ্রে সরাতে হবে। 
বোর্ড ইতিমধ্যেই কানপুর, রাঁচি ও ইনদউরকে বিকল্প কেন্দ্র হিসেবে নির্বাচন করেছে। কিংগস ইলেভেন পঞ্জাবের ম্যাচও নাগপুর থেকে মোহালিতে স্থানান্তর করা হয়েছে। প্রসঙ্গত, মহারাষ্ট্রে জলকষ্ট দেখা দেওয়ায় লিটারের পর লিটার পানি ঢালা হচ্ছে আইপিএলের জন্য ক্রিকেট পিচে। যা অনেকেই মেনে নিতে পারেনি।